ກອງປະຊຸມ ຄະນະກຳມາທິການແຫ່ງຊາດກ່ຽວກັບ ຍຸດທະສາດປະຕິຮູບສາທາລະນະສຸກ, 19 ທັນວາ 2017
- 19 ທ.ວ
ກອງປະຊຸມ ຄະນະກຳມາທິການແຫ່ງຊາດ ກ່ຽວກັບຍຸດທະສາດ ປະຕິຮູບສາທາລະນະສຸກ ໄດ້ຈັດຂື້ນໃນວັນທີ 19 ທັນວາ 2017 ທີ່ໂຮງແຮມ ຄຼາວປລາຊາ ພາຍໃຕ້ການເປັນປະທານຂອງທ່ານ ຮສ, ດຣ. ບຸນກອງ ສີຫາວົງ ລັດຖະມົນຕີກະຊວງສາທາລະນະສຸກ ຮອງປະທານຄະນະກຳມາທິການກ່ຽວກັບຍຸດທະສາດ ປະຕິຮູບສາທາລະນະສຸກ ໂດຍມີບັນດາທ່ານຄະນະກໍາມາທິການແຫ່ງຊາດກ່ຽວກັບປະຕິຮູບສາທາລະນະສຸກ ຈາກບັນດາກະຊວງອ້ອມຂ້າງສູນກາງເຂົ້າຮ່ວມ ຢ່າງພ້ອມພຽງ.
ກອງປະຊຸມໄດ້ດຳເນີນເພື່ອລາຍງານ ຜົນຂອງການຈັດຕັ້ງປະຕິບັດຍຸດທະສາດສາທາລະນະສຸກ ໄລຍະ I (2013 – 2015) ແລະ ຜ່ານແຜນຍຸດທະສາດສາທາລະນະສຸກ ໄລຍະທີ II (2016 – 2020) ເພື່ອຂໍທິດຊີ້ນຳໃນການຈັດຕັ້ງປະຕິບັດຍຸດທະສາດສາທາລະນະສຸກ ໄລຍະທີ II ຕາມ 5 ຂົງເຂດບູລິມະສິດການປະຕິຮູບສາທາລະນະສຸກ ໃຫ້ໄດ້ຮັບຜົນດີ, ສາມາດບັນລຸໄດ້ບັນດາຄາດໝາຍຕ່າງໆທີ່ໄດ້ວາງໄວ້ ໂດຍສະເພາະການຫຼຸດຜ່ອນອັດຕາການຕາຍຂອແມ່, ຂອງເດັກລຸ່ມ 1 ປີ, ລຸ່ມ 5 ປີ, ຫຼຸດຜ່ອນພາວະເດັກລຸມ 5 ປີ ທີ່ຂາດອາຫານ, ປັບປຸງ ແລະ ຂະຫຍາຍອັດຕາການຊົມໃຊ້ນ້ຳສະອາດ, ອັດຕາສ່ວນຄອບຄົບທີ່ຊົມໃຊ້ວິດຖ່າຍ, ດພີ້ມອັດຕາສ່ວນສັກຢາກັນພະຍາດໃນແມ່ຍິ່ງ ແລະ ເດັກນ້ອຍ, ຂະຫຍາຍອັດຕາການປົກຄຸມດ້ວຍກອງທຶນປະກັນສຸຂະພາບແຫ່ງຊາດໃຫ້ກວສໄດ້ປະຊາກອນສ່ວນໃຫ່ຍຂອງປະຊາກອນ ເຮັດໃຫ້ປະຊາຊົນລາວບັນດາເຜົ່າໄດ້ເຂົ້າເຖິງກນບໍລິການສາທາລະນະສຸກທີ່ມີຄຸນນະພາບ, ຍຸດທິທຳ ແລະ ເປັນທຳ.